**ՍԵՂՄԱԳԻՐ**

**ՀՀ ԳՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՊԵՏԱԿԱՆ ԾԱՌԱՅՈՒԹՅԱՆ ԿՈՂՄԻՑ**

**2017 ԹՎԱԿԱՆԻ ԳԵՐԱԿԱ ԽՆԴԻՐՆԵՐԻ ԵՎ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻ**

ՀՀ կառավարության 2017 թվականի հունվարի 12-ի **Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին** N 122-Ն որոշմամբ սահմանված համապատասխան գերակա խնդիրների և միջոցառումների կատարումն ապահովելու նպատակով՝ ՀՀ ԳՆ սննդամթերքի անվտանգության պետական ծառայության (այսուհետ՝ Ծառայություն) կողմից իրականացվել են հետևյալ աշխատանքները.

ՀՀ կառավարության որոշմամբ սահմանվել են պեստիցիդների և ագրոքիմիկատ­ների վաճառք իրականացնող կազմակերպությունների ստուգ­ման, անասնաբուժասանիտարական փորձաքննություն իրականացնող անձանց համար պահանջվող ստուգա­թերթերը, ինչպես նաև քննարկմանն է ներկայացվել «Վտանգի վերլուծության և կրիտիկական կետերի հսկման համակարգի (այսուհետ՝ ՎՎՀԿԿ (HACCP) համակարգ) աուդիտի ստուգաթերթը հաստատելու մասին» ՀՀ կառավարության որոշման նախագիծը:

 Ամփոփվել են, 2016 թվականի պլանով նախատեսված ձկնաբուծական և մեղվաբուծական տնտեսություններում իրականացված մշտադիտարկման շրջանակներում, ձկան 150 և մեղրի 130 նմուշների լաբորատոր փորձաքննության արդյունքները և ներկայացվել են Եվրոպական հանձնաժողովի առողջության և սննդամթերքի անվտանգության գլխավոր տնօրինություն:

 Հանրապետության տարածքում ձկնաբուծությամբ և մեղվաբուծությամբ զբաղվող տնտեսվարողներ մոտ իրականացվում են մշտադիտարկումներ:

ՀՀ ամբողջ տարածքում իրականացվել են պեստիցիդների 126 վաճառակետերի դիտարկումներ, որոնցից 95-ում հայտնաբերվել են տարբեր տեսակի պեստիցիդների մակնշման խախտումներ, մասնավորապես՝ հայերեն մակնշման բացակայություն և թերի մակնշում: Դրանց իրացումը ժամանակավորապես կասեցվել է և տրվել են խախտումները վերացնելու հանձնարարականներ, որոնք սահմանված ժամկետում կատարվել են: 13 վաճառակետերում հայտնաբերվել են նաև ժամկետանց պեստիցիդներ, որոնց վաճառքն արգելվել է:

Ծառայությունում թվայնացվել է ապրանքների ռիսկայնության հաշվարկման գործընթացը, ստեղծվել է ռիսկերի էլեկտրոնային հաշվիչ՝ հնարավորություն տալով տնտեսավարողներին ապրանքների ռիսկայնության մակարդակը նախապես և ինքնուրույն հաշվարկել Ծառայության պաշտոնական կայքում՝ [www.snund.am](http://www.snund.am)-ում:

2017 թվականի մարտի 3-ին Ծառայությունում բացվել է սպասարկման նոր կենտրոն, որը, ՄԵկ պատուհան» սկզբունքով, առավել համակարգված ու կենտրոնացված ծառայություններ է մատուցում սպառողներին ու տնտեսավարողներին:

ՀՀ մաքսային կետերում, «մեկ պատուհան» սկզբունքի լիարժեք կիրառման միջոցով, Հայաստանի Հանրապետությունում արտադրված սեզոնային մրգերի արտահանման վարչարարությունը էապես պարզեցվել է, ինչպես նաև մշակվել են «Վերին Լարս» անցակետով պարզեցված ընթացակարգով և նվազեցված վարչարարությամբ արտահանելու հնարավորինս արագ, արդյունավետ մեխանիզմներ:

Սահմանվել է սանիտարական անձնագրերի տրամադրման կարգը, սանիտարական անձնագրի օրինակելի ձևը և ժամանակացույցը, ըստ որի իրականացվում է տրանսպորտային միջոցների փուլային անձնագրավորում: Ծառայությունը տրանսպորտային միջոցների սանիտարկան անձնագրերի տրամադրումը սկսել է 2017 թվականի օգոստոսի 1-ից, որոնք տրվել են 125 միս-մսամթերք (72-ը Երևանում, 53-ը մարզերում) և 578 հաց-հացաբուլկեղեն (438-ը Երևանում, 140-ը մարզերում) տեղափոխող փոխադրամիջոցների:

Պարտադիր սպանդանոցային մորթի փուլային անցման խնդրի լուծման ուղղությամբ կատարվել են սպանդանոցների, միս իրացնող տնտեսավարողների հետ հանդիպումներ և քննարկումներ: Գործընթացի պատշաճ ապահովման և մսի շուկաներում համապատասխան սանիտարական նորմեր սահմանելու նպատակով՝ խստացվել է պետական վերահսկողությունը անասնաբուժասանիտարական փորձաքննություն իրականացնող, սպանդ և իրացում իրականացնող կազմակերպությունների մոտ:

Իրազեկումներ են արվել նաև կառավարության որոշմամբ հաստատված նոր՝ N5 ձևի, անասնաբուժասանիտարական փորձաքննության եզրակացության և պիտակի ձևերի կիրառման վերաբերյալ: Նախատեսվում է 2018թ. հուլիսին ունենալ գործող ավելի քան 40 սպանդանոց, քննարկվում է 20-30 նոր հայտ:

Իրակնացվել են իրազեկման արշավներ՝ ուղղված սննդամթերքի անվտանգության ոլորտում տեղի ունեցող գործընթացների վերաբերյալ հանրային իրազեկվածության բարձրացմանը, որի շրջանակներում տնտեսվարողներին ու սպառողներին բաժանվել են տեղեկատվական թերթիկներ, սպառողների և տնտեսվարողների ուղեցույցներ, ծառայության «Թեժ գիծը» ներկայացնող պիտակներ, փոխադրամիջոցի սանիտարական անձնագիր ունենալու պահանջի ժամանակացույցի ու օրենսդրական հիմքերի մասին գրքույկ: Պատրաստվել են տեսահոլովակ և բուկլետ որակի կառավարման՝ «Վ**տանգի վերլուծության և հսկման կրիտիկական կետերի» (HACCP),** համակարգի մասին, ներկայացվել են առավելությունները, արտադրության մրցունակության, արտադրական ու արտահանման ծավալների բարձրացման **հնարավորությունները:**

Մշակվում է հանրապետությունում կենդանիների համարակալման, նույնականացման և գրանցման ծրագիրը (HAI&R), արդեն պատրաստ է աշխատանքային պլան (ճանապարհային քարտեզ), որով արտացոլվում են իրականացվող գործողությունների հաջորդականությունը և դրանց իրականացման համար նախատեսված ժամանակացույցը:

Ծառայության կողմից մշակվել է տեխնիկական առաջադրանք ռեյտինգավորման հայեցակարգի նախագծման մշակման նպատակով, կատարվել է ՀՀ տարածքի անասնահամաճարակային գոտիավորում, ինչը կնպաստի ռեյտինգավորում իրականացմանը:

Ծառայության կայքում թվայնացվել են նմուշների լաբորատոր փորձարկումների նպատակով լաբորատորիաների ընտրության, ներմուծման և արտահանման սերտիֆիկատների տրամադրման գործընթացները և այլն:

Նաև ներկայումս աշխատանքներ են տարվում Ծառայության էլեկտրոնային կառավարման միասնական ավտոմատացված տեղեկատվական համակարգի ստեղծման ուղղությամբ, որը կսպասարկի Ծառայության հիմնական գործառույթների կատարումը բոլոր փուլերում:

Հայաստանում նախատեսվում է սննդամթերքի անվտանգության ռիսկերի գնահատման կարողությունների ուժեղացում: Իրականացվել են առկա կարողությունների գնահատում, փորձագիտական աշխատանքներ, տվյալների հավաքագրում և քարտեզագրում, որն ավարտվել է 2017 թվականի վերջին:

 ՀԱԲԼԾԿ ՊՈԱԿ-ը ընդլայնել է Սննդամթերքի անվտագության փորձարկման լաբորատորիայի հավատարմագրման ոլորտը արագ (էքսպրես) մեթոդների ներդրման մասով, ինչպես նաև փոխել է վերապահմամբ հավատարմագրված փորձարկման լաբորատորիայի կարգավիճակը՝ առանց վերապահման հավատարմագրվածի:

Սննդամթերքի փորձաքննության լաբորատորիան անցել է միջազգային հավատարմագրման նախնական բոլոր փուլերը և ստացել հավաստագիր՝ ինչը հնարավորություն է ընձեռում ՀՀ-ում գործող կազմակերպություններին մեր լաբորատոր կառույցի եզրակացության հիման վրա ապրանքներ արտահանել ոչ միայն ԵԱՏՄ երկրներ, այլ նաև դեպի արտաքին այլ շուկաներ: